जिमखाना में सीनियर सिटीजन उम्र अब 60, आधे मेंबर जाएंगे इस कैटेगरी में
क्लब मैनेजमेंट विरोध में, कहा- इस फैसले से क्लब की इनकम घटेगी
जिमखानाक्लब में सीनियर सिटीजन की उम्र 65 से घटाकर 60 साल किए जाने के फैसले को रविवार को एनुअल जनरल मीटिंग (एजीएम) में लागू कर दिया गया। इससे फैसले के बाद क्लब में 30 फीसदी मेंबर्स सीनियर सिटीजन की कैटेगरी में जाएंगे। हालांकि क्लब की मैनेजमेंट इसके हक में नहीं थी। उनका कहना था कि ऐसा करने से क्लब की इनकम में काफी गिरावट आएगी। लेकिन क्लब कार्यकारी प्रधान डीसी केके यादव ने कहा कि पूर्व प्रधान ने पिछली मीटिंग में जो फैसला लिया था। उसे बदला नहीं किया जा सकता है। इसे लागू किया ही जाना चाहिए। उन्होंने 60 साल के फैसले को लागू कराया। साथ ही मैनेजमेंट को कह दिया है कि अगर जरूरत पड़े तो बाकी मेंबर्स की फीस में कुछ बढ़ौतरी की जा सकती है। उन्होंने दोबारा 65 साल उम्र करने के प्रावधान को भी खुला रखा है।
इसी मीटिंग में 9 पी- कैटेगरी के मेंबर्स की मेंबरशिप खत्म करने के फैसले को बरकरार रखा गया है। इनकी मेंबरशिप खत्म करने पर कुछ मेंबर्स ने सवाल भी उठाए और मेंबरशिप बहाल करने की मांग की। जिस पर डीसी ने कहा कि एग्जीक्युटिव कमेटी ने विचार के बाद ही यह फैसला लिया है। इन पी-कैटेगरी मेंबर्स को नए सिरे से मेंबरशिप एप्लाई करने का मौका दिया जाएगा।
रविवार को हुई एजीएम में हालांकि बैलेंसशीट और सभी खातों को पास कर दिया गया है। लेकिन मेंबर्स ने बैलेंसशीट को रिवाइज करने पर भी उंगली उठाई। कहा कि ये ऐसा दूसरी बार हुआ है जब बैलेंसशीट को रिवाइज करने की जरूरत पड़ी है। जबकि क्लब एकाउंट्स की ऑडिट करवाता है। उस समय क्यों नहीं ऐसी गलतियां पकड़ ली जाती। क्यों हर बार बैलेंसशीट को रिलीज करने के बाद संशोधित करने की जरूरत पड़ती है।
} जो फैसला लिया था, उसे लागू किया, बाकी मेंबर्स की फीस बढ़ा लेंगे : डीसी
} एजीएम में बैलेंसशीट और पिछली मीटिंग के मिनट्स पास
1700 मेंबर्स हो जाएंगे सीनियर सिटीजन| 36सौ से ज्यादा मेंबर्स में से करीब 1000 अभी 65 साल के सीनियर सिटीजन की कैटेगरी में हैं। 60 साल उम्र वाले फैसले के बाद करीब 700 मेंबर्स के इस कैटेगरी में जाएंगे। ये रफली आइडिया है, इस पर सोमवार को काम होगा। 80 साल की उम्र पार होने वाले मेंबर्स को मुफ्त सुविधाएं दी जाती हैं। क्लब उन्हें अपने एसेट्स के रूप में गिनता है।
3 महीने बाद जांचें जाएंगे एकाउंट्स| बैलेंसशीटमें कोई दिक्कत आए और साल के अंत में ही सभी एंट्रियां डाली जाएं। इसके लिए नया सॉफ्टवेयर डेवलप किया जा रहा है, बल्कि हर तीन महीने बाद एकाउंट्स की जांच के लिए भी नियम बनाया जाएगा। इस बार एकाउंट्स ब्रांच की गलती से कुछ एंट्री छूटी थी। जिसे समय पर देख लिया गया और संशोधित कर दिया गया।
ऑडिटर पर एक्शन हो : मेंबर्स | मेंबर्सने डीसी से ऑडिटर के खिलाफ कानूनी एक्शन लेने और गलती होने पर एकाउंट्स ब्रांच ऑडिटर्स की जिम्मेदारी तय करने की मांग की। इस मीटिंग में भी ऑडिटर को बुलाया गया था, लेकिन वह नहीं पहुंचे। डीसी ने कहा कि ऐसी गलती दोबारा हो, वह इस बारे में पूरा ध्यान रखेंगे। इस मामले में उन्होंने कानूनी कार्रवाई का आश्वासन दिया।
जिमखाना क्लब की एजीएम में मेंबर्स के सवालों के जवाब देते क्लब के कार्यकारी प्रधान डीसी केके यादव और ऑनरेरी सेक्रेटरी संदीप बहल कुक्की, साथ हैं। कोषाध्यक्ष धीरज सेठ, उपप्रधान गुलशन शर्मा, संयुक्त सचिव तरुण सिक्का, को ऑप्ट मेंबर सरोजनी गौतम शारदा और एग्जीक्यूटिव मेंबर अनु माटा।
bho_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva bho_Deva